Greåker Idrettsforening

Greåker Idrettsforening ble stiftet søndag den 6. april 1919  i Losje Asgarsreis lokaler på Greåker. Det var Olaf Siversen – major ved Greåker fort – som var initiativtager til å starte idrettsforeningen, og det var også han som skaffet eiendommen på Moa hvor idrettsforeningen fortsatt holder til. 
Greåker IF er en idrettsforening i Sarpsborg kommune og er en breddeklubb med fokus på barn og ungdom.
Klubben hadde tidligere også bandy, håndball, atletikk (bryting), friidrett og ski på aktivitetsplanen, men er i dag konsentrert om fotball. Klubben stiller lag i alle klasser og er inndelt i barneidretts, ungdoms- og senioravdeling. 
Trening og kamper foregår på Moa, et heleid idrettsanlegg som består av 1 hovedbane på kunstgress, 1 treningsbane på grus, 1 gressbane for 7-fotball og et treningsfelt på gress som benyttes til 5-fotball. 
Barn og ungdom har stor fokus i klubben og i moderne tid har det også vært plass til flere talenter, blant annet Raymond Kvisvik – den mest kjente spilleren fra Greåker som fortsatt er aktiv. Han har spilt på Moss FK, Brann, Austria Wien og FFK. Han debuterte på landslaget i 2000.

Fotball

Tabell

Klubben startet sin sportslige opptur helt på tampen av 1930-tallet. Det lå an til opprykk til Norgesserien etter sesongen 1939, men dette ble avbrutt av den 2. verdenskrig. Det var stopp i alle idrettsklubber under krigen og på grusbanen til klubben ble det anlagt en fangeleir. Det tok litt tid å etablere fotballbane igjen, men oppturen fortsatte på 50-tallet med opprykk i 1951, 1955 og 1958.

Klubben nådde sitt foreløpige toppnivå med følgende plasseringer i Hovedserien
1959: 6.-plass i gruppe A
1960: 5.-plass i gruppe A
1961: 4.-plass i gruppe B
1962: 15.-plass

Det beste resultatet i Norgesmesterskapet var da laget slo SK Brann med 3-0 på hjemmebane i kvartfinalen i cupen i 1959, og ble møtt med hornmusikk og jubel da de kom hjem. Det var Eivind Engseth, Knut Hotvedt og Erik Engsmyr som scoret målene. Det ble 0-2 tap mot Sandefjord Ballklub i semifinalen. Det var flere spillere som la opp etter 1959-sesongen og dette førte til at laget i løpet av en periode endte i 5. divisjon. Men i 1969 kom en ny opptur. Det året slo Greåker i tur og orden ut Østsiden, Vålerengen og Lyn (på selve landskamparenaen) i NM-cupen, før det ble tap etter omkamp mot datidens toppserielag Hødd i 4.runde. Den beste prestasjon av et 5.-divisjonslag i cupen gjennom alle tider. To år senere var Greåker igjen oppe i 3. divisjon. Greåker befinner seg nå (2010) i 5. divisjon, etter at de to år på rad, 2008 og 2009, har vært offer for NFF sin kvoteringspolicy, da andre Østfoldlag i høyere divisjoner har rykket ned.

Kjente spillere 
Raymond Kvisvik
Per Morten Kristiansen

Spillere i klubbens gullalder på slutten av 1950-tallet 
Bjørn Spydevold – (8. september 1918) Spilte 16 kamper for klubben i perioden og scoret 1 mål. 
Erik Engsmyr –  (15. april 1929) Spilte 65 kamper for klubben i Hovedserien og scoret 24 mål. Toppscorer i 1959 (7 mål) og 1962 (7 mål). 
Knut Hotvedt –  (24. desember 1926) Spilte 46 kamper for klubben i Hovedserien og scoret 12 mål.
Eivind Engseth – Spilte 42 kamper for klubben i Hovedserien og scoret 19 mål. Toppscorer i 1960 (8 mål), 1961 (6 mål). 
Viggo Larsen – Spilte 8  kamper for klubben i Hovedserien og scoret 1 mål.
Leif Nilsen Raae – Spilte 7  kamper for klubben i Hovedserien og scoret 1 mål.
Jan Kalnes – Spilte 67  kamper for klubben i Hovedserien og scoret 1 mål.
Aage Singdalsen –Spilte 38  kamper for klubben i Hovedserien og scoret 7 mål.
Thor Spydevold – (15. august 1944) Spilte 19  kamper for klubben i Hovedserien og scoret 8 mål. Toppscorer for klubben i 1962 (7 mål). 
Arne Johansen – (8. oktober 1930) Spilte 48  kamper for klubben i Hovedserien og scoret 3 mål.
Arne Ranheim – Spilte 72 kamper for klubben i Hovedserien og scoret 11 mål.
Johan R. Johansen – Spilte 53 kamper for klubben i Hovedserien og scoret 3 mål.
Jan Tangen – (26. september 1943) Spilte 9  kamper for klubben i Hovedserien og scoret 2 mål.
Kai Larsen – Spilte 9 kamper for klubben i Hovedserien og scoret 1 mål.
Kolbjørn Andersen – Spilte 36 kamper for klubben i Hovedserien og scoret 4 mål.
Bjørn Fjeld – Spilte 64 kamper for klubben i Hovedserien men scoret ikke mål.
Kay Hotvedt – Spilte 10 kamper for klubben i Hovedserien men scoret ikke mål.
Finn Hansen- Spilte 50 kamper for klubben i Hovedserien men scoret ikke mål.
Ivar Andersen – Spilte 70 kamper for klubben i Hovedserien og scoret 2 mål.

Landslagsspillere 
Per Morten Kristiansen – stort keepertalent, har spilt 21 U-landslagskamper.
Bjørn Spydevold – var A-landslagsspiller med 37 kamper.
Erik Engsmyr –  var A-og B-landslagsspiller.
Kolbjørn Andersen – var B-landslagsspiller.
Arne Johansen – var B-landslagsspiller.

Visterflo Cup 

Visterflo Cup er en komprimert fotballturnering for spillere i aldersklassene 11 og 12 år.  Turneringen holdes på klubbens idrettsanlegg på Moa.

Turneringen fokuserer på at spillere og publikum skal få en fin fotballopplevelse og setter Fair play reglementet høyt.  Overskuddet fra turneringen benyttes til å fremme barne- og ungdomsarbeidet i klubben.

Arrangementet gikk første gang 4. september 2010 og besto av lag i klassen Gutter 11 år.

Æresmedlemmer 
Einar Johnsen
Knut Hotvedt
Stein Haugli
Odd Haugli
Tormod Femtehjel
Audun Hotvedt

Eksterne lenker
 

Idrettslag i Sarpsborg
Idrettslag etablert i 1919
Fotballag i Sarpsborg
Tidligere bandyklubber i Norge
Tidligere håndballag i Norge
Fotballag etablert i 1919